Met ons produkte stoot jou maatskappy, jou produkte en jou dienste bors uit. Dit sal die verbeelding van jou kykers prikkel en hul aandag toespits op die presiese plek waar jy die fokus wil hê.
Ons ervaring in 'n wye verskeidenheid dissiplines strek tot voordeel van ons kliënte. Oordeel self: Ons maak TV- en radio-advertensies, korporatiewe en opleidingsvideos asook TV-programme. Opnames van spesiale geleenthede word gedoen met 'n enkel-kameraspan of 'n multi-kamera uitsaaieenheid. Ons ken al die slaggate in die bedryf.
Ons pak groot en klein projekte met dieselfde ywer aan. Ons werk elke dag hard om woord en beeld te laat saampraat. Ons maak ook seker dat die boodskappe in ons produkte op 'n bepaalde gehoor toegespits is -- joune!
Hosanna!, 'n godsdiensprogram op SABC 2, het 'n ATKV toekenning ontvang vir die beste aktualiteitsprogram van 2001. Die opdraggewer was Ed Worster van SABC Religion en die program was vervaardig deur Kobus Petzer. Die program het verslag gedoen oor Doxa Huis, 'n toevlugsoord vir hawelose en werklose mense in die middestad van Pretoria.
In 'n poging om geoutomatiseerde gemorspos-programme te flous versoek ons u om asb. die e-pos adres af te skryf en die "(by)" te vervang met "@".